Innocentius Episcopus servus servorum Dei, universis Christi fidelibus per Lugdunensem civitatem,  diocesim constitutis, salutem  apostolicam benedictionem. Le prèambule est entiérement le même que le précédent. Cum igitur Ecclesia monasterii Trenorchiensis Ordinis S. Benedicti Cabilonensis diocesis in honore gloriosissimæ Virginis constructa esse dicatur, ac ad promerendo sempiterna gaudia sint ejusdem Virginis suffragia oportuna, universitatem vestram rogamus, monemus,  hortamur in Domino, in remissionem vobis peccaminum injungentes, quatenùs ad Ecclesiam ipsam in die dedicationis ejusdem annis singulis petituri misericordiæ divinæ suffragium devotè ac humiliter accedentes, digna ibidem vota  munera pro peccatorum vestrorum remediis offeratis, ut per hæc,  alia bona quæ Domino inspirante feceritis, ad æternæ possitis felicitatis gaudia pervenire. Nos enim de omnipotentis Dei misericordiâ, ac beatorum Petri  Pauli Apostolorum ejus auctoritate confisi, omnibus verè pœnitentibus  confessis, qui cum debitâ reverentiâ  devotione in præfatâ die ad eandem Ecclesiam accesserint, quadraginta dies de injunctâ sibi pœnitentiâ misericorditer relaxamus. Datum Lugduni III. Kalendas Februarii, pontificatûs nostri anno tertio.